**Δημοψηφίσματα για το μέλλον των κατεχομένων από τη Ρωσία περιοχών της νοτιο-ανατολικής Ουκρανίας**, διεξήχθησαν από τις 23 ως τις 27 Σεπτεμβρίου του 2022 στις περιοχές του Ντονμπάς, της Ζαπορίζια και της Χερσώνας. 

Συγκεκριμένα, **δημοψηφίσματα ένωσης με τη Ρωσία** έλαβαν χώρα στα de facto κράτη της Λαϊκής Δημοκρατίας του Ντονέτσκ και της του Λουγκάνσκ (Ντονμπάς) ενώ **δημοψηφίσματα απόσχισης από την Ουκρανία** έλαβαν χώρα στις  «στρατιωτικο-πολιτική διοίκηση της Χερσώνας» και της «στρατιωτικο-πολιτικής διοίκησης της Ζαπορίζια».

Τα ερωτήματα, στα οποία οι πολίτες κλήθηκαν να απαντήσουν με ένα *Ναι* ή ένα *Όχι* ήταν τα ακόλουθα:

* Λαϊκή Δημοκρατία του Ντονέτσκ: *«Είστε υπέρ της εισόδου της Λαϊκής Δημοκρατίας του Ντόνετσκ στη Ρωσική Ομοσπονδία ως υποκείμενο αυτής;»*
* Λαϊκή Δημοκρατία του Λουγκάνσκ: *«Είστε υπέρ της εισόδου της Λαϊκής Δημοκρατίας του Λουγκάνσκ στη Ρωσική Ομοσπονδία ως υποκείμενο της Ρωσικής Ομοσπονδίας;»*
* Στρατιωτικο-πολιτική διοίκηση της Χερσώνας : *«Είστε υπέρ της απόσχισης της περιοχής της Χερσώνας από την Ουκρανία, του σχηματισμού ανεξάρτητου κράτους και της ένταξής του στη Ρωσική Ομοσπονδία ως υποκείμενο αυτής;»*
* Πολιτικοστρατιωτική διοίκηση Ζαπορίζια : *«Είστε υπέρ της απόσχισης της περιοχής Ζαπορίζια από την Ουκρανία, του σχηματισμού ανεξάρτητου κράτους και της ένταξής του στη Ρωσική Ομοσπονδία ως υποκείμενο αυτής;»*

Στη Λαϊκή Δημοκρατία του Ντονέτσκ, το 99.23% των πολιτών που ψήφισε (2,133,326 ψήφοι) αποφάνθηκε υπέρ της ένωσης με τη Ρωσία. Το ίδιο αποφάνθηκε και το 98,42% των πολιτών του Λουγκάνσκ (662.607 ψήφοι). Στην πολιτικοστρατιωτική διοίκηση της Χερσώνας, υπέρ της απόσχισης από την Ουκρανία, της ανεξαρτητοποίησης και της μελλοντικής ένωσης με τη Ρωσία ψήφισε το 87,05%,(497.051 ψήφοι) ενώ στη διοίκηση της Ζαπορίζια στο ίδιο ερώτημα απάντησε θετικά το 93.11%

Ο πρώην Πρόεδρος της Ρωσίας, Ντμίτρι Μεντβέντεφ καλωσόρισε τα αποτελέσματα σε ανάρτηση του στο Telegram γράφοντας "Καλώς ήρθατε στο σπίτι σας, στη Ρωσία".  

Ο Ρώσος Πρόεδρος, Βλαντίμιρ Πούτιν σε ειδική τελετή υπέγραψε τις συνθήκες για την ένταξη και των τεσσάρων περιοχών ως συστατικές οντότητες της Ρωσικής ομοσπονδίας.

Ωστόσο, τη διεθνή κατακραυγή προκάλεσε η κίνηση των αρχών των περιοχών αυτών αλλά και της ρωσικής ηγεσίας, για την πρωτοβουλία αυτή. Ο Ουκρανός πρόεδρος Βολοντίμιρ Ζελένσκι δήλωσε ότι είναι αδύνατη πλέον η οποιαδήποτε διαπραγμάτευση με τη Ρωσία και ζήτησε την αποπομπή της χώρας αυτής από όλους τους διεθνείς οργανισμούς. Πολλοί ηγέτες κρατών, πολιτικοί, οργανώσεις και οργανισμοί δήλωσαν πως δεν πρόκειται να αναγνωρίσουν τα αποτελέσματα των δημοψηφισμάτων.

Χρονικό
-------

Η διοργάνωση δημοψηφισμάτων φαίνεται να ήταν ήδη από καιρό προγραμματισμένη, αφού ήδη από τον Μάρτιο του 2022, και αφότου η Ρωσία αναγνώρισε ως ανεξάρτητα κράτη της δυο περιφέρειες του Ντονμπάς, ο Λεονίντ Πάσετσνικ, δήλωσε ότι το δημοψήφισμα αποτελεί μια μελλοντική επιλογή για την ευρύτερη περιοχή.

Παραπομπές
----------

1. ↑  
«Первый день референдума стартовал в Донбассе, Запорожской и Херсонской областях». Известия (Ιζβέστια) (διαδικτυακή έκδοση). 23 Σεπτεμβρίου 2022. Αρχειοθετήθηκε από το πρωτότυπο στις 1 Οκτωβρίου 2022. Ανακτήθηκε στις 29 Σεπτεμβρίου 2022. «Вы за вхождение ЛНР в состав РФ на правах субъекта России?»
2. ↑  «В Херсоне утвердили текст бюллетеней для референдума о присоединении к России». lenta.ru. 21 Σεπτεμβρίου 2022. Αρχειοθετήθηκε από το πρωτότυπο στις 2 Οκτωβρίου 2022. Ανακτήθηκε στις 2 Οκτωβρίου 2022. "Вы за выход Херсонской области из состава Украины, образование Херсонской областью самостоятельного государства и вхождение его в состав РФ на правах субъекта РФ?"»,
3. ↑  «Референдум на освобожденных территориях пройдет с 23 по 27 сентября». Ria Novosti. 20 Σεπτεμβρίου 2022. Αρχειοθετήθηκε από το πρωτότυπο στις 3 Οκτωβρίου 2022. Ανακτήθηκε στις 29 Σεπτεμβρίου 2022. Вы за выход Запорожской области из состава Украины, образование Запорожской областью самостоятельного государства и вхождение ее в состав Российской Федерации на правах субъекта Российской Федерации"
4. ↑
5. ↑
6. ↑
7. ↑
8. ↑
9. ↑  «Ukrainian rebel region Luhansk may vote to join Russia». Reuters. 27 Μαρτίου 2022. Αρχειοθετήθηκε από το πρωτότυπο στις 4 Οκτωβρίου 2022. Ανακτήθηκε στις 19 Σεπτεμβρίου 2022. *I think that in the near future a referendum will be held on the territory of the republic*